Kipras grieķu valodas dialekts

Kipras grieķu valodas dialekts (grieķu: κυπριακή ελληνική) ir grieķu valodas paveids, ko lieto Kiprā, galvenokārt Kipras grieķu kopienā. Šis dialekts ir balstīts uz vidusgrieķu valodas formu un atšķiras no standartgrieķu valodas (kas tiek mācīta skolās un lietota oficiālajā saziņā) gan izrunā, gan leksikā, gan gramatikā. 

Kipras grieķu dialekts plaši tiek izmantots ikdienas saziņā, taču rakstiski parasti tiek izmantota standartgrieķu valoda. Kipras dialekta leksiskā līdzība ar jaungrieķu valodu ir 84-93%, tāpēc neapmācītiem grieķiem ir grūti saprast šo dialektu. Tomēr pats paveids ir vairāku dialektu kontinuums, uz kura pamata pēc masveida iedzīvotāju pārvietošanās 20. gadsimta 70. gados izveidojās vietējā kipriešu koine.

Pēc izolācijas 12. gadsimta beigās kipriešu dialektu vairāk ietekmēja svešvalodu sistēmas nekā mūsdienu Grieķijas dialektus. To visvairāk ietekmēja arābu, turku, franču, itāļu un angļu valoda. Kipras dialektu ietekmēja arī vietējās salu arābu un turku valodas variācijas.

 Ārējās saites 

Kategorija:Dialekti
Kategorija:Grieķu valoda
Kategorija:Kipras valodas